Bohonikų mečetė

Bohonikų mečetė (lenk. Meczet w Bohonikach) – viena iš keturių kartu su Krušinianų, Varšuvos ir Gdansko Lenkijoje veikiančių mečečių Bohonikų kaime. Mečetė pastatyta 1873 metais, sudegus senajai totorių mečetei. Per II pasaulinį karą mečetė buvo smarkiai apgadinta, nes čia buvo įrengta kareivių ligoninė. 2005 m. mečetė buvo kapitaliai restauruota. Mečetė yra 460 m³ tūrio, pastatyta ant stačiakampio, 11,49 m ilgio ir 8,03 m pločio, pagrindo. 1966 m. mečetė įtraukta į Palenkės vaivadijos saugomų istorinių paminklų sąrašą. Literatūra Rąkowski Grzegorz: Polska egzotyczna I. Oficyna Wydawnicza "Rewasz", Pruszków 2005. ISBN 83-89188-37-6 Podlaski Szlak Tatarski – Bohoniki. Muzułmańska Gmina Wyznaniowa w Bohonikach przy pomocy finansowej Starosty Sokólskiego, Bohoniki 2006. ISBN 83-922665-2-8 Nuorodos Aprašymas apie mečetę (lenk.) Archyvuota kopija 2011-05-02 iš Wayback Machine projekto.; Bohonikų kaimo tinklalapis (lenk.) Archyvuota kopija 2016-03-04 iš Wayback Machine projekto..